Návrh komuniké

Vláda Slovenskej republiky na svojom zasadnutí dňa ............ prerokovala a schválila návrh zákona o opatreniach proti porušovaniu práv duševného vlastníctva pri dovoze, vývoze a spätnom vývoze tovaru.

Potreba vypracovať návrh nového zákona vyplynula zo skutočnosti, že všeobecne záväzné právne predpisy Európskej únie budú ku dňu vstupu Slovenskej republiky do Európskej únie priamo aplikovateľné aj na jej území, a teda úprava niektorých právnych vzťahov v zákone č. 271/2001 Z. z. o opatreniach proti porušovaniu práv duševného vlastníctva  pri dovoze, vývoze a spätnom vývoze tovaru by vytvárala nežiaducu duplicitu. Zároveň bolo potrebné doplnenie právnej úpravy Európskej únie v rozsahu, ako je to ponechané na jednotlivé členské štáty  so zohľadnením národných špecifík a odlišností.